stanford-oval/wikipedia huggingface dataset:
מליסה בנויסט
פרסים ומועמדויות

| שנה | פרס | קטגוריה | על | תוצאה | הערה |
| --- | --- | --- | --- | --- | --- |
| 2013 | פרסי בחירת הנוער 2013 | פריצת השנה בטלוויזיה | Glee | מועמדות |  |
| 2016 | פרס סאטורן | פריצת השנה | סופרגירל | זכייה |  |
| 2017 | פרסי בחירת הנוער 2017 | שחקנית השנה בטלוויזיה | סופרגירל | זכייה |  |
| 2017 | פרסי בחירת הנוער 2017 | קשר רומנטי בטלוויזיה | סופרגירל | מועמדות בצוותא עם כריס ווד |  |
| 2017 | פרסי בחירת הנוער 2017 | נשיקת השנה | סופרגירל | מועמדות בצוותא עם כריס ווד |  |
| 2018 | פרסי בחירת הנוער 2018 | שחקנית השנה בטלוויזיה | סופרגירל | זכייה |  |
| 2019 | פרסי בחירת הנוער 2019 | שחקנית השנה בטלוויזיה | סופרגירל | מועמדות |  |
| 2021 | פרסי-על מטעם איגוד בחירת המבקרים 2021 (אנ') | השחקנית הטובה ביותר בסדרת גיבורי-על | סופרגירל | מועמדות |  |
הערות שוליים

↑  Wiplash (2014) Full Cast & Crew. IMDb. Retrieved February 13, 2021
↑  wiplash (2014) Awards. IMDb. Retrieved Februaty 13, 2021
↑  Hibberd, james & abrams Natalie (Jnuary 22, 2015). 'Supergirl' found: Melissa Benoist to star. Entertainment Weekly. Retrieved February 13, 2021
↑  Goldberg. Lesley (february 12, 2021). Melissa Benoist Inks Warner Bros. Overall TV Deal. The Hollywood Reporter. Retrieved February 14, 2021
↑  White, Peter (February 12, 2021). Melissa Benoist Launches Production Company, Signs Overall Deal With Warner Bros. Television. Deadline Hollywood. Retrieved February 13, 2021
↑  Lewandowsky, Rebecca (February 13, 2021). Melissa Benoist Signs Overall Deal With Warner Bros TV. Comic Universe. Retrieved February 14, 2021
↑  Morin, Alyssa (september 3, 2019). Supergirl Stars Melissa Benoist and Chris Wood Are Married. E! Online. Retrieved February 13, 2021
↑  Kilkenny, Katie (November 27, 2019). 'Supergirl' Star Melissa Benoist Opens Up in Emotional Video: "I Am a Survivor of Domestic Violence". The Hollywood Reporter. Retrieved February 13, 2021
↑  Ramos. Dino-Ray (October 8, 2020). Blake Jenner Responds To Melissa Benoist’s Abuse Accusations: “I Take Full Responsibility”. Deadline Hollywood. Retrieved February 13, 2021
↑  Melissa Benoist Awards. IMDb. Retrieved February 13, 2021
| Glee |
| --- | --- | --- |
| יוצרים | איאן ברנן • ראיין מרפי • בראד פלצ'ק |  |
| שחקנים | דיאנה אגרון • קורד אוברסטריט • מייק או'מאלי • ג'נה אושקוביץ • ג'ייקוב ארטיסט • מליסה בנויסט • דוט מארי ג'ונס • ג'ייסלין ג'ילסיג • בלייק ג'נר • בקה טובין • דארן כריס • ג'יין לינץ' • קורי מונטית' • האת'ר מוריס • מת'יו מוריסון • ג'יימה מייס • ליאה מישל • קווין מק'הייל • אלכס ניואל • מארק סאלינג • כריס קולפר • נאיה ריברה • אמבר ריילי • הארי שום ג'וניור |  |
| דמויות | ארטי אברמס • וויד "יוניק" אדמס • סאם אוונס • בליין אנדרסון • שאנון ביסט • רייצ'ל ברי • מרסדס ג'ונס • ברט האמל • קורט האמל • פין הדסון • קיטי ווילד • טינה כהן-צ'אנג • סנטנה לופז • ריידר לין • סו סילבסטר • קווין פאבריי • ג'ייק פאקרמן • נוח פאקרמן • אמה פילסברי • בריטני סוזן פירס • מייק צ'אנג • מארלי רוז • ויל שוסטר • טרי שוסטר |  |
| --- | --- |
בקרת זהויות :  NLI: 987007452539805171  BNE: XX5886976  BnF: cb17777054d (data)  GND: 1121312438  ISNI: 0000 0003 8458 4287  LCCN: no2012136534  MusicBrainz: 14ba7057-dee0-44f6-b1aa-f0311e5c2a6c  NTA: 392451808  VIAF: 276961517   WorldCat (עם VIAF): 276961517
לוקלין מונרו

| --- | --- |
אין תמונה חופשית
 לידה:  12 בפברואר 1966 (בן 59) Lac La Hache, קנדה 
 שם לידה:  Richard Laughlain Munro 
 מדינה:  קנדה 
 תקופת הפעילות:  מ-1987 
 מקום לימודים:  Peter Skene Ogden Secondary School 
 מספר צאצאים:  2 
 פרופיל ב-IMDb
 
לוקלין מונרו (באנגלית: Lochlyn Munro; נולד ב-12 בפברואר 1966) הוא שחקן קולנוע וטלוויזיה קנדי. מונרו ידוע בין היתר בזכות תפקידיו בסרטים לילה ברוקסברי (1998), מת לצעוק (2000), פרדי נגד ג'ייסון (2003) לבנבנות (2004), הטורף (2018) וחטא קוסמי (2021). בטלוויזיה שיחק בין היתר בסדרה הקנדית נורת'ווד, במכושפות ובריברדייל.
קורות חיים וקריירה

מונרו נולד ב-12 בפברואר 1966 בלק לה האצ' (Lac la Hache) שבקולומביה הבריטית. בצעירותו עבד כמתדלק בעיירת ילדותו.
הוא החל את קריירת המשחק שלו לאחר פציעת ספורט קשה בגיל 18 שגדעה את חלומו לקריירת הוקי מקצועי. בהמשך ניגן מונרו מוזיקה במועדונים שונים ברחבי ונקובר, תוך כדי לימודיו דרמה וקומדיה. מונרו החל לשחק בסרטים אמריקאיים שונים כמו רחוב ג'אמפ 21 (1987) וויזוי (1987).
ב-1996 כיכב מונרו בשני סרטים: Moment of Truth, Stand Against Fear, כג'וק בתיכון שמשתמש בפופולריות שלו מכל הסיבות הלא נכונות.
בשנת 1999 שיחק מונרו את התפקיד החוזר של ג'ק שרידן בעונה השנייה של מכושפות. הוא הופיע גם בללא עקבות, CSI, CSI: מיאמי ו־CSI: ניו יורק כשהוא משחק שלוש דמויות שונות.
בשנת 2015 השתתף בסרט המותחן האמריקאי "איש החוק" (אנ').
בשנת 2017, מונרו החל לשחק כהאל קופר בסדרת הנעורים "ריברדייל". באותה שנה שיחק בסרט "מקס 2: גיבור הבית הלבן".
בשנת 2021 שיחק בסרט הפעולה והמד"ב "משחק הניצודים" ובסרט "החטא החמישי"; שניהם לצדו של ברוס ויליס.
בשנת 2022 השתתף בסרט הטלוויזיה המקורי של הולמרק "חקירה על השולחן: מתה לשוקולד". שיחק גם בסרט הפעולה "בלש ניו יורקי: פורעי החוק" לצד ברוס ויליס.
בשנת 2023 שיחק בסרט קומדיית האימה "לגמרי רוצח" מבית אמזון פריים וידאו, ושיחק שוב לצד ויליס בסרט "בלש ניו יורקי: המשימה האחרונה".
בשנת 2024 גילם את ג'ק בסרט המתח "Chapel" לצדם של ג'רמי סמפטר וטארין מנינג.
כיום הוא מחלק את זמנו בין ונקובר ולוס אנג'לס.
הערות שוליים

1 2 3  Vancouver Presents Staff, 20 questions with Lochlyn Munro, Vancouver Presents, ‏2015-07-21 (ב־Canadian English)
↑  Lochlyn Munro, IMDb
| --- | --- |
בקרת זהויות :  BnF: cb155375608 (data)  GND: 1061389375  ISNI: 0000 0001 1448 0365  LCCN: no2005053509  VIAF: 74163221   WorldCat (עם VIAF): 74163221
ריקי סטארקס

| --- | --- |

 לידה:  21 בפברואר 1990 (בן 35) ניו אורלינס, לואיזיאנה, ארצות הברית
 שם במה:  ריקי סיינטס ריקי סטארקס
 משקל:  88 ק"ג
 גובה:  1.83 מטר
 מקום מגורים:  אוסטין, טקסס, ארצות הברית
 לאום:  אמריקאי
 קריירה מקצוענית:  14 באוקטובר 2012 – הווה (12 שנים)
 ליגות:  WWE
 
ריצ'רד סטארקס (באנגלית: Richard Starks; נולד ב-21 בפברואר 1990), הידוע יותר בשם הבמה שלו, ריקי סיינטס הוא מתאבק אמריקאי, המופיע בארגון ההיאבקות WWE, בתוכנית NXT. הוא מוכר בעיקר בשל תקופתו בארגון ההיאבקות All Elite Wrestling‏ (AEW) ובארגון ההיאבקות National Wrestling Alliance‏ (NWA), שבו היה אלוף הטלוויזיה הראשון של NWA ובהם התאבק תחת שם הבמה ריקי סטארקס.
קריירת היאבקות מקצועית > תחילת הקריירה (2012–2019)

בילדותו, סטארקס העריץ מתאבקים כמו אנדרטייקר ומיק פולי, כשבגיל שבע, הוא החליט להתחיל להתאמן בענף ההיאבקות המקצועית במטרה להגשים את חלום ילדותו. סטארקס רשם את הופעת הבכורה שלו ב-WWE כמתאבק שנועד לשפר את מעמדם של היריבים, ובקרב הראשון שלו הפסיד לג'ינדר מהאל. ב-14 באוקטובר 2012, הוא הופיע במופע של ארגון ההיאבקות Velocity Pro Wrestling‏ (VPW) בשיתוף עם ארגון ההיאבקות National Wrestling Alliance‏ (NWA) אשר נקרא בשם NWA Velocity Haunted Havoc ונערך באוסטין, טקסס. במסגרת מופע זה, הוא השתתף בקרב משולש מול ג'ייקוס פליסקן וביג ריקי, שבו פליסקן יצא עם ידו על העליונה. מאז שנת 2012, סטארקס שימש כמתאבק קבוע בארגוני היאבקות עצמאיים ברחבי טקסס כמו Anarchy Championship Wrestling‏ (ACW) ו-Inspire Pro Wrestling.
במהלך השנים שבאו לאחר מכן, הוא התאבק ארבע פעמים נוספות באופן מזדמן עבור ה-WWE בקרבות, שבהם הפסיד לג'ינדר מהאל, אנזו אמורה וקולין קאסידי, קיין והריבייבל (דאש ויילדר וסקוט דוסון).
קריירת היאבקות מקצועית > National Wrestling Alliance‏ (2019–2020)

ב-15 באוקטובר 2019, סטארקס ערך את הופעת הבכורה שלו בארגון ההיאבקות הוותיק, National Wrestling Alliance‏ (NWA) במסגרת פרק של התוכנית Power, שבו הוא גבר על טרבור מורדוך. באירוע Into the Fire, שנערך ב-14 בדצמבר, סטארקס השתתף בקרב משולש נגד קולט קבנה וארון סטיבנס אשר היה על האליפות הלאומית של NWA, שבסופו סטיבנס ניצח. ב-23 בדצמבר בפרק של התוכנית Power, סטארקס ניצח את אדי קינגסטון וכתוצאה מכך העפיל לטורניר אשר קבע את אלוף הטלוויזיה הראשון של NWA. באירוע Hard Times, שנערך ב-24 בינואר 2020, הוא ניצח את מאט קרוס בסיבוב השני, את טים סטורם בחצי הגמר ואת טרבור מורדוך בגמר וכתוצאה מכך הפך לאלוף הטלוויזיה הראשון בתולדות הארגון. לעומת זאת, הוא הפסיד את התואר לזיקי דייס ב-3 במרץ בפרק של התוכנית Power. ב-18 במאי, דווח שחוזהו של סטארקס ב-NWA הסתיים ובעקבות זאת הוא שוחרר מהארגון.
קריירת היאבקות מקצועית > All Elite Wrestling‏ (2020–2025) > טים טאז (2020–2022)

ב-17 ביוני בפרק של התוכנית Dynamite, סטארקס הופיע לראשונה בארגון ההיאבקות All Elite Wrestling‏ (AEW), כשנענה בחיוב לאתגר הפתוח שהציב קודי על אליפות TNT של AEW שלו. לעומת זאת, בקרב ביניהם סטארקס לא צלח במשימתו והפסיד. לאחר הקרב, נשיא הארגון, טוני חאן, הודיע על חתימתו של סטארקס ב-AEW. ב-30 ביוני בפרק של התוכנית Dark, סטארקס השיג את ניצחון הבכורה שלו בארגון, כאשר גבר על גריף גאריסון, כשתוך כדי הוא ביסס את דמותו כדמות בלתי חביבה על הקהל. ב-21 ביולי בפרק של התוכנית Dark, לאחר שניצח את ויל הובס, סטארקס עזר לבריאן קייג' בתקיפתו על רוברט אנתוני ודארבי אלין לאחר הקרב של האחרונים, מה שגרם ליצירת שותפות בין השניים. סטארקס וקייג', שנוהלו על ידי טאז והוכרו ביחד בשם טים טאז, פתחו בפיוד עם אלין, כאשר הם התמודדו בקרב זוגות מולו ומול ג'ון מוקסלי ב-29 ביולי בפרק של התוכנית Dynamite, שבו הוא וקייג' הפסידו. ב-30 בספטמבר, סטארקס הפסיד לדארבי אלין. ב-18 בנובמבר, סטארקס ובריאן קייג' ניצחו את קודי ודארבי אלין. בספיישל Winter Is Coming, שנערך ב-2 בדצמבר, סטארקס ופאוורהאוס הובס הפסידו בקרב זוגות לדארבי אלין וקודי רודס. באירוע Revolution, שנערך ב-7 במרץ, סטארקס וקייג' הפסידו לדארבי אלין וסטינג בקרב רחוב. ב-21 באפריל 2021, סטארקס הפסיד כתוצאה מהכנעה לאדם פייג'. בלילה הראשון של הספיישל Fyter Fest, שנערך ב-14 ביולי, סטארקס ניצח את בריאן קייג' וזכה באליפות ה-FTW. ב-8 באוקטובר בפרק של התוכנית Rampage, סטארקס הגן בהצלחה על תוארו מול האלוף הקודם, בריאן קייג' במסגרת קרב רחוב בסגנון פילדלפיה. בפרק הספיישל Battle of the Belts, שנערך ב-8 בינואר 2022, סטארקס הגן בהצלחה על תוארו מול מאט סיידל. ב-4 בפברואר בפרק של התוכנית Rampage, סטארקס שמר על התואר לאחר שגבר על ג'יי לית'ל. ב-25 במרץ בפרק של התוכנית Rampage, סטארקס הגן בהצלחה על חגורת האליפות שלו מול סוורב סטריקלנד. ב-13 באפריל בפרק של התוכנית Dynamite, סטארקס והובס ניצחו בקרב זוגות את קית' לי וסוורב סטריקלנד. ב-11 במאי בפרק של התוכנית Dynamite, סטארקס ניצח את ג'ונגל בוי והגן על תוארו בהצלחה.
קריירת היאבקות מקצועית > All Elite Wrestling‏ (2020–2025) > הפיוד עם פאוורהאוס הובס (2022–2025)

בפרק הספיישל Fight for the Fallen, ששודר ב-27 ביולי, סטארקס הציב אתגר פתוח בפני מתאבקי הארגון מיד לאחר שניצח את דנהאוזן. אתגר זה נענה בחיוב על ידי הוק אשר ניצח אותו וגרם לו להפסיד את תוארו. לאחר הקרב, פאוורהאוס הובס תקף אותו, תקיפה שביססה את דמותו של סטארקס כטובה. שבוע לאחר מכן, טאז, שהיה נמצא בעמדת השידור, הודיע שקבוצת טים טאז מתפרקת. סטארקס הגיע על מנת להתעמת עם הובס ב-3 באוגוסט בפרק של התוכנית Dynamite, רק כדי ששותפו לשעבר הותיר אותו בזירה לאחר שביצע עליו את מהלך הספיינבאסטר. ב-2 בספטמבר בפרק של התוכנית Rampage, סטארקס גבר על QT מרשל. ב-17 בפברואר 2023 בפרק של התוכנית Rampage, סטארקס ניצח את דניאל גרסיה.
אליפויות והישגים

הישגים בארגון ההיאבקות All Elite Wrestling - AEW
אליפות FTW (פעם אחת)
הישגים בארגון ההיאבקות Anarchy Championship Wrestling - ACW
אליפות ההארדקור של ACW (פעם אחת)
אליפות הטלוויזיה של ACW (פעם אחת)
האליפות המאוחדת של ACW (פעם אחת)
הישגים בארגון ההיאבקות Dojo Pro Wrestling
אליפות החגורה הלבנה של Dojo Pro (פעם אחת)
הישגים בארגון ההיאבקות Imperial Wrestling Revolution - IWR
אליפות המהפכה של IWR (פעם אחת)
הישגים בארגון ההיאבקות Inspire Pro Wrestling
אליפות Inspire Pro (פעם אחת)
אליפות כתר הג'וניור של Inspire Pro (פעם אחת)
אליפות היוקרה הטהורה של Inspire Pro (פעם אחת)
הישגים בארגון ההיאבקות National Wrestling Alliance - NWA
אליפות הטלוויזיה של NWA (פעם אחת)
טורניר אליפות הטלוויזיה של NWA‏ (2020)
הישגים בארגון ההיאבקות NWA Houston
אליפות ג'וניור הכוכב הבודד במשקל כבד של NWA (פעם אחת)
הישגים במגזין ההיאבקות Pro Wrestling Illustrated - PWI
PWI דירג אותו במקום ה-92 מתוך 500 המתאבקים הטובים ביותר לשנת 2020
הישגים בארגון ההיאבקות VIP Wrestling
אליפות הזוגות של VIP (פעם אחת)  - עם קרסון
טורניר אליפות הזוגות של VIP‏ (2015)  - עם קרסון
הישגים בארגון ההיאבקות WrestleCircus - WC
אליפות הזוגות ביג טופ (פעם אחת)  - עם ארון סולו
הישגים בארגון ההיאבקות Xtreme Championship Wrestling - XCW
אליפות במשקל כבד של XCW (פעם אחת, נוכחי)
הערות שוליים

↑  החוזה של ריקי סטארקס ב-NWA הסתיים וכעת הוא הופך לעצמאי (בספרדית)
↑  ריקי סטארקס חותם ב-AEW בטוויטר
↑  ריקי סטארקס חובר לשורות בריאן קייג' וטאז
| אלופי ה-FTW |
| --- | --- | --- |
| ECW (1998–1999) | טאז • סאבו |  |
| AEW (2020–2024) | בריאן קייג' • ריקי סטארקס • הוק • ג'ק פרי • כריס ג'ריקו |  |
דרייק (מוזיקאי)

| --- | --- |

 לידה:  24 באוקטובר 1986 (בן 38) טורונטו, קנדה 
 שם לידה:  אוברי דרייק גראהם
 שם במה:  Champagne Papi 
 מוקד פעילות:  קנדה טורונטו, קנדה
 תקופת הפעילות:  מ-2001
 מקום לימודים:  Vaughan Road Academy, Thornhill Secondary School, Forest Hill Collegiate Institute 
 סוגה:  היפ הופ, פופ ראפ, R&B
 שפה מועדפת:  אנגלית, ספרדית 
 חברת תקליטים:  OVO סאונד, יאנג מאני, קאש מאני רקורדס
 בן או בת זוג:  קשיה שנטה 
 צאצאים:  Adonis Graham 
 מספר צאצאים:  1 
 פרסים והוקרה:  פרס גראמי לאלבום הראפ הטוב ביותר (2013)  פרס המוזיקה האמריקאית לשיר הראפ/היפ-הופ האהוב ביותר (2016)  פרס המוזיקה האמריקאית לשיר הנשמה/R&B האהוב ביותר (2016)  פרס המוזיקה האמריקאית לאמן הראפ/היפ-הופ האהוב ביותר (2017)  Brit Award for International Male Solo Artist (2017)  Brit Award for International Male Solo Artist (2019)  פרס המוזיקה האמריקאית לאלבום הראפ/היפ-הופ האהוב ביותר (2016)  פרס גראמי לשיר הראפ הטוב ביותר (2019)  פרס גראמי לביצוע הראפ/שירה הטוב ביותר (2017)  פרס המוזיקה האמריקאית לאמן הראפ/היפ-הופ האהוב ביותר (2016)  שדרת הכוכבים של קנדה (2011)  פרס גראמי לשיר הראפ הטוב ביותר (2017)  פרסי ECHO (2017) 
 drakerelated.com
 פרופיל ב-IMDb
 
אוברי דרייק גרהאם (באנגלית: Aubrey Drake Graham; נולד ב-24 באוקטובר 1986) הוא זמר, מפיק מוזיקלי ושחקן יהודי-קנדי.
ביוגרפיה

דרייק נולד בטורונטו שבקנדה. אביו דניס גרהאם הוא מתופף מקצועי ממשפחה קתולית ממוצא אפרו-אמריקאי. אמו סנדי (לבית שר) היא מחנכת קנדית יהודייה. דודו, אחיו של אביו, הוא הבסיסט והזמר לארי גראהם. הוריו התגרשו כשהיה בן 5, ואמו גידלה אותו בטורונטו. דרייק למד בבית ספר יהודי בילדותו, וגם חגג בר מצווה. בילדותו דרייק למד בבית הספר התיכון פורסט היל (אנ') שבטורונטו.
אמו סנדרה גידלה אותו בטורונטו שבקנדה והקפידה על מנהגי הדת בביתה. במספר ראיונות שקיים בעבר, דרייק הגדיר את עצמו כיהודי. בקליפ שצילם בשנת 2012 עבור שירו "HYFR", הוא הזמין אמנים מובילים מהתעשייה לבית כנסת ואף עלה לתורה. בנוסף, הוא חגג בגיל 31 בר מצווה בפעם השנייה בחייו. לאירוע הוזמנו ידוענים כמו לאונרדו דיקפריו, ג'יימי פוקס, טובי מגווייר, קלי רולנד וחברי הרכב ההיפ הופ מיגוס.
קריירה > משחק

ב-2001 החל דרייק לשחק בסדרת הטלוויזיה "דגראסי - הדור הבא" המשודרת ב-MTV. בסדרה הוא גילם את ג'ימי ברוקס, כדורסלן אשר בהמשך הופך לנכה אחרי שנורה על ידי חברו לכיתה. הוא שיחק בסדרה בשבע העונות הראשונות, ותפקידו בסדרה הסתיים ב-2007 לאחר שדמותו סיימה את הלימודים בתיכון. בנוסף הופיע דרייק בהופעת אורח בעונה השמינית של הסדרה, וכן בסרט הטלוויזיה "Degrassi Spring Break Movie" משנת 2008 המבוסס על הסדרה. ב-2002 התארח בסיטקום האמריקאי "Soul Food".
בשנים 2014 ו-2016 הנחה את תוכנית המערכונים האמריקאית "סאטרדיי נייט לייב".
מורשת והשפעה

דרייק מחזיק בשיא של 13 סינגלים במקום הראשון בבילבורד הוט 100 ו-13 אלבומים במקום הראשון בבילבורד 200. דרייק גם שבר את השיא של מספר הכניסות להוט 100 עם 338 כניסות, כולל 206 כניסות לטופ 40 ו-78 כניסות לטופ 10. בשנת 2018 ההיפ-הופ השתלט על מצעדי הפופ, כשדרייק הוביל את הדרך בזכות שילובו של היפ-הופ במוזיקת הפופ המרכזית. שירים כמו "Hotline Bling", "One Dance" ו-"God's Plan" הפכו ללהיטי ענק שהוכיחו את כושר ההצלחה של דרייק בשוק המיינסטרים. בשנת 2015, עימות מתוקשר עם הראפר מיק מיל חיזק את מעמדו כשהוציא את שיר הדיס"Back to Back", שהפך ללהיט. בנוסף, דרייק נחשב לאמן הפופולרי ביותר בעידן הסטרימינג, וממשיך להצליח בזכות יכולותיו לשלב בין פלטפורמות ולהפוך שירים ללהיטים ויראליים.
בנובמבר 2024, דרייק דורג במקום הרביעי ברשימת "כוכבי הפופ הגדולים של המאה ה-21" של בילבורד.
דיסקוגרפיה > אלבומי אולפן

2010: Thank Me Later
2011: Take Care
2013: Nothing Was the Same
2016: Views
2018: Scorpion
2021: Certified Lover Boy
2022: Honestly, Nevermind
2022: Her Loss (ביחד עם 21 סבאג')
2023: For All the Dogs
דיסקוגרפיה > מיני אלבומים

2009: So Far Gone
2018: Scary Hours
2021: Scary Hours 2
2024: 100 Gigs
דיסקוגרפיה > מיקסטייפים

2006: Room for Improvement
2007: Comeback Season
2009: So Far Gone
2015: If You're Reading This It's Too Late
2015: What a Time to Be Alive (ביחד עם פיוצ'ר)
2017: More Life
2020: Dark Lane Demo Tapes
דיסקוגרפיה > אלבומי אוסף

2019: Care Package
הופעות > סיבובי הופעות

2010: Away from Home Tour
2012: Club Paradise Tour
2013-2014: ?Would You Like a Tour
2015: Jungle Tour
2017: Boy Meets World Tour
2019: Assassination Vacation Tour
2023: It's All Blur Tour
קהילת יהודי פלויישט

קהילת יהודי פלוישט או פלוישטי (ברומנית: Ploieşti, איות ישן: Ploeşti, אלפבית פונטי בינלאומי: /plo'jeʃtʲ/) עיר הבירה של מחוז פרחובה ברומניה, התקיימה החל מהמחצית השנייה של המאה ה-17. בימי מלחמת העולם השנייה, בסתיו 1940 הופיעו יחידות צבא גרמניות בעיר, עם כניסתם הוחרמו עסקים יהודיים, סוחרים ואנשי ציבור נאסרו ואף הוצאו להורג, בתי כנסת נבזזו ונשרפו, יהודים נלקחו לעבודות כפייה, וחלק אף נשלחו למחנות הריכוז. בתום המלחמה חזרו רוב היהודים, כ-3,000 איש חזרה לפלויישט.
תולדות הקהילה היהודית לפני השואה > תחילתו של היישוב היהודי

התיישבות יהודית בעיר פלויישט החלה מהמחצית השנייה של המאה ה-17. היהודים היו מעטים מאוד במספרם, ואפילו בית קברות יהודי לא היה במקום. את מתיהם הביאו לקבורה בבית העלמין על העיירה הקרובה בוזאו (ברומנית: Buzău) בסוף המאה רכשו שטח לבית עלמין משלהם, במרחק מה מין העיר העתיקה. הם ישבו בסמוך אליו, ומסביב לבית כנסת היחיד שהיה אז במקום.
בהמשך, נחרבו בית הכנסת ובית העלמין (כנראה בשנים 1714–1716) והיהודים העבירו את מושבם לשכונה מרוחקת כ-2 ק"מ מהעיר. בקרבת שכונה זאת התפתחו שוק הבהמות והשוק הכללי, סוחרים רומנים החלו אף הם לפתוח חניות בשכונה חדשה זו, וכך נקשר קשר בין העיר ובין השכונה. יהודים רבים קבעו את מושבם ברחוב המרכזי המקשר בין העיר לבין השוק. עד שנה 1882 רחוב זה כונה בשם "רחוב היהודים".
תולדות הקהילה היהודית לפני השואה > אוכלוסיית היהודים

אוכלוסיית היהודים בעיר פלויישט כללה ספרדים ואשכנזים. היהודים הספרדים- הגיעו מארצות הבאלקאן, והשתקעו בעיר בשנת 1806, הם קבעו את מגוריהם ברחוב שנקרא "הרחוב הספרדי". הספרדים היו לבושים בלבוש טורקי. לעומתם האשכנזים, היו לבושים בלבוש רומני מקומי. בהמשך הגיע גל מהגרים גדול מארצות מזרח אירופה (רוסיה ופולין) אשר הביאו עמם את הלבוש היהודי המסורתי, בהשפעתם החלו אף יהודים מקומיים ללבוש לבוש זה.
מספר היהודים השתנה במהלך השנים, כאשר המספר הנמוך ביותר של יהודים בעיר היה 280, והמספר הגבוה ביותר היה 3,843.
תולדות הקהילה היהודית לפני השואה > אוכלוסיית היהודים > אוכלוסייה יהודית

| שנה | מספר | אחוז היהודים בכלל האוכלוסייה |
| --- | --- | --- |
| 1831 | 280 |  |
| 1838 | 388 |  |
| 1860 | 301 |  |
| 1894 | 2,290 |  |
| 1899 | 2,478 | 5.5 |
| 1910 | 2,400 |  |
| 1930 | 3,843 |  |
| 1941 | 3,596 | 3.3 |
| 1942 | 2,075 |  |
| 1947 | 3,000 |  |
תולדות הקהילה היהודית לפני השואה > רדיפות היהודים

לכל אורך הדרך היישוב היהודי ספג רדיפות בלתי פוסקות. הרחקתם לשכונה נפרדת מקורה בשנאתם של הסוחרים הרומנים ליהודים. היהודים פחדו לעבור דרך העיר, משום שהסוחרים היו מיידים בהם אבנים כאשר התקרבו לשוק. בנוסף התרחשו עשרות עלילות דם כנגד היהודים, שבתגובה נאלצו היהודים להימלט להרים מפחד התושבים הנוצרים.
בשנת 1844 הורתה ממשלתו של הנסיך שטירביי לגרש את היהודים מהכפרים בסביבה. בסופו של דבר הגזירה בוטלה הודות להתערבותה של משלחת יהודית, אולם היהודים הוגבלו בהגבלות שונות וביניהם איסור מכירת היי"ש.
תולדות הקהילה היהודית לפני השואה > חיי הכלכלה

פלויישט הייתה אחד המרכזים החשובים ביותר למסחר ולכלכלה, והיהודים תרמו הרבה לפיתוחה. הם עסקו במסחר ומלאכה, בעיקר בענפי הפחחות והחייטות (כגון הכנת נעליים לאיכרים, או סחר של צמר ועור, אותם ייצאו לבראשוב ולווינה).
באמצע המאה ה-19 התחילו היהודים לעסוק גם בהפקת עיטרן ובעיבודו למאור ולשמנים מינרליים, שאותם ייצאו לאוסטריה ולטורקיה. בנוסף היו כמה יהודים בעלי קרקעות ומטעי עצי פרי, וכמו כן מספר יהודים שעסקו בזיקוק יי"ש, והחזיקו בתי מרזח.
תולדות הקהילה היהודית לפני השואה > ארגון הקהילה

עד שנת 1840 היו היהודים מאורגנים ב"גילדה היהודית". בשנה ההיא נוסדה "קהילה יהודית" מאורגנת ובראשם - "ראש הקהל", והרב הראשי - חכם באשי. הקהילה שמשה כגוף מתווך בין היהודים והממשלה. היה פיקוח רב על תנועה זאת.
דוגמה לפועלם של הקהילה: יהודי זר מזדמן לעיר, הוא מוסר את תעודת המסע של לקהילה, והם מגישים אותה לעירייה לשם רישום. וכך להפך, כאשר יהודי היה זקוק לתעודת מסע הוא היה פונה לקהילה, והקהילה הייתה פונה לגוף האחראי לכך.
ברשות הקהילה היו גם בתי מרחץ, בית חרושת למצות ומשחטת עופות. בנוסף הקהילה החזיקה מסעדה כשרה לילדי בית הספר במבנה מיוחד שהותאם למטרה זאת. אך מצבם של מוסדות אלה היה קשה מאוד, משום שהקהילה לא הוכרה כגוף משפטי. כל חוזי הקנייה היו על שמם של אנשים פרטיים, ובעלות הקהילה על נכסים אלה כלל לא הייתה בטוחה. בשנת 1928 חוקק "חוק הקהילות", והמצב השתפר.
תולדות הקהילה היהודית לפני השואה > חיי הדת

החל משנת תר"צ (1930) לערך התפתח בפלויישט המשך של חסידות שפיקוב, שהוכר כחסידות פלויישט, בראשות בנו של האדמו"ר משפיקוב - האדמו"ר מפלויישט, דוד פרידמן. עם הירצחו בשואה בשנת התש"א (1940), נכחדה חסידות קצרת ימים זו.
הקהילה היהודית בזמן השואה > ראשית ימי המלחמה

בימי מלחמת העולם השנייה החל מסתיו 1939 כבר הקדישה גרמניה הנאצית תשומת לב מיוחדת לאזור זה, העשיר בנפט. בדצמבר 1939 ארגנו הגרמנים יחידת מודיעין אזרחית, וב-29 במאי 1940 נחתם הסכם הנפט. בנובמבר 1940 נחתם הסכם כללי בין יון אנטונסקו להיטלר. כתוצאה מכך גברה השפעת הגרמנים באזור, ויחידות צבא גרמניות מוגברות הובאו לשם. באותו הזמן, נתמנה איש התנועה הלגיונרית- קוז'קארו, כמפקד המשטרה המקומית. תנועה זאת, היא תנועה ומפלגה לאומנית קיצונית ואנטישמית, אשר רואה ביהודים כאחראים לכל תחלואי החברה הרומנית. תקופת שלטונה ברומניה הייתה בת 134 ימים, בין 1940 ובין 14 בפברואר 1941. המדינה הלאומית-לגיונרית נוסדה בעקבות ברית בין הגנרל יון אנטונסקו והתנועה הלגיונרית בהנהגת הוריה סימה, ברית שהולידה את ממשלת יון אנטונסקו השנייה, הדיחה את קרול השני, מלך רומניה ותפסה את השלטון ברומניה תחת הנהגה סמלית של מיכאיל הראשון, מלך רומניה. " משמר הברזל" הייתה תנועה אנטישמית מוצהרת ועם הגעת אנשיה לעמדות שלטוניות פעלה לפגוע ביהודים וברכושם. בתקופת שלטונם הם חוקקו מעל 20 חוקים נגד היהודים. בתקופה זו הוקם גוף חדש, המשטרה הלגיונרית, גוף ביצועי, צבאי למחצה, לפי הדוגמה הנאצית. המדינה הלאומית-לגיונרית הונהגה על ידי שני כוחות שכל אחד מהם שאף להנהגה בלעדית והיו קיימים ביניהם מתחים שהלכו וגברו, במיוחד בנושא הטיפול ביהודים. שני הגופים היו בעד הדרת היהודים ושוד רכושם, אך בעוד אנטונסקו ותומכיו רצו לעשות זאת בצורה הדרגתית, כדי לא לפגוע בכלכלה הרומנית ואת רכוש היהודים רצו לנתב לאוצר המדינה, הלגיונרים רצו לעשות זאת מהר ככל האפשר ואת רכוש היהודים לנתב לכיסיהם. המתח בין שני המחנות הלך וגבר והגיע לשיאו במרד הלגיונרים ופרעות בוקרשט שהיוו אקורד הסיום בשותפות הזאת. עם דיכוי המרד, אנטונסקו הרכיב את ממשלתו השלישית, ללא נציגים של התנועה הלגיונרית, הכריז על סוף המדינה הלאומית-לגיונרית ועבר למשטר של דיקטטורה צבאית בראשותו.